Diari Oficial de la Generalitat Valenciana


Sumari del DOGV 10525, del 18-02-2025 (2025/2610)

RESOLUCIÓ de 12 de febrer de 2025, per la qual s'autoritza una transferència de crèdit del programa pressupostari 141A00, Administració de Justícia, al programa pressupostari 112F00, Atenció a les víctimes i accés a la justícia, per import de 15.000 euros (expedient 07.001/25).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10949

Data del DOGV
:   18-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2610

CVE
:   YIZZ-L-5374-4071

Data del document
:   12-02-2025

Organisme emissor
:   Conselleria d'Hisenda i Economia

Tipus de document
:   Resolució

El Decret 173/2024, de 3 de desembre, del Consell, establix l'estructura orgànica bàsica de la Presidència i de les conselleries de la Generalitat, modificat pel Decret 184/2024, de 17 de desembre, del Consell. L’article 84 del mencionat decret establix que «La Direcció General d'Atenció a les Víctimes i Accés a la Justícia exercix les funcions en matèria de mediació, assistència jurídica gratuïta, assistència a les víctimes del delicte, ajudes a les víctimes del terrorisme, col·legis professionals, unions de fet, fundacions, associacions, registres i notariat i la relació amb la professió titulada de gestor administratiu».

D'altra banda, el Decret 193/2024, de 23 de desembre, del Consell, establix els criteris d'aplicació de la pròrroga automàtica dels pressupostos de la Generalitat per a 2024, i en l’article 3.a disposa que el pressupost prorrogat s'adaptarà a l'estructura orgànica, funcional i econòmica vigent l'1 de gener de 2025.

La pròrroga del pressupost 2024 ha mantingut en l'annex de transferències i subvencions del programa 141A00, Administració de Justícia, la línia de subvenció de concessió directa article 168.1.b S0519, «Subvenció a actuacions de mediació intrajudicial a la Comunitat Valenciana», amb una dotació de 15.000 euros.

Per tot l'exposat, la Conselleria de Justícia i Interior, procedint l'adaptació de la distribució dels crèdits del pressupost de les esmentades variacions orgàniques i competencials d'acord amb l'article 44.4 de la Llei 1/2015, de 6 de febrer, de la Generalitat, proposa la transferència de crèdit i l'habilitació de la línia S0519, «Subvenció a actuacions de mediació intrajudicial a la Comunitat Valenciana», en el capítol 4 del programa pressupostari 112F00, Atenció a les víctimes i accés a la justícia.

A este efecte, i en virtut del que es disposa en els articles 21 i 24 de la Llei 8/2024, de 27 de desembre, de pressupostos de la Generalitat per a l'exercici 2024, i l'article 7 del Decret 193/2024, de 23 de desembre, del Consell, pel qual s'establixen els criteris d'aplicació de la pròrroga automàtica dels pressupostos de la Generalitat per a 2024 fins a l'entrada en vigor dels pressupostos per a 2025, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer), de delegació de determinades competències en òrgans d'esta conselleria,

RESOLC

*Primer*

Autoritzar una minoració de crèdit en l'aplicació G01070201GE00000.G141A00.48267 S0519, per import de 15.000 euros.

*Segon*

Autoritzar un increment de crèdit en l'aplicació G01070202GE00000.G112F00.48731 S0519, per import de 15.000 euros.

  

València, 12 de febrer de 2025

Carlos Pablo Gracia Calandín

Sotssecretari